Source: http://finlex.fi/fi/laki/alkup/1991/19911384
Timestamp: 2020-02-24 02:14:06+00:00
Document Index: 5746441

Matched Legal Cases: ['§3', '§4', '§6', '§7', '§8', '§13']

Laki ulkomaanedustuksen virkamiesten puolisoille… 1384/1991 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1991 › 1384/1991
1384/1991
Laki ulkomaanedustuksen virkamiesten puolisoille maksettavasta erityiskorvauksesta annetun lain muuttamisesta
kumotaan ulkomaanedustuksen virkamiesten puolisoille maksettavasta erityiskorvauksesta 14 päivänä heinäkuuta 1989 annetun lain (657/89) 2 ja 5 § sekä
muutetaan 1, 3, 4 ja 6 §, 7 §:n 1 momentti, 8 § ja 13 §:n 2 momentti seuraavasti:
Tämän lain mukaiseen erityiskorvaukseen on oikeus henkilöllä, joka ennen 65 vuoden iän täyttämistä on asunut avioliitossa ulkomailla siellä virantoimituksessa olevan ulkoasiainhallinnon virkamiehen kanssa vähintään yhden kuukauden ajan.
Edellä 1 §:ssä tarkoitettua aikaa laskettaessa ei oteta huomioon sitä aikaa, jolloin puolisot ovat yhtä aikaa ulkomaanedustuksessa ulkoasiainhallinnon päätoimisessa palveluksessa.
Erityiskorvaus lasketaan 1 §:ssä tarkoitetun ajan perusteella. Korvauksen määrä on jokaiselta tällaiselta kuukaudelta 86 markkaa vuodessa.
Erityiskorvaus maksetaan aikaisintaan sen kalenterikuukauden alusta, jonka aikana puoliso täyttää 65 vuotta tai jolta hänelle sitä ennen maksetaan työkyvyttömyyseläkettä kansaneläkelain 22 §:n nojalla. Korvausta maksetaan sen kalenterikuukauden loppuun, jonka aikana edellä tarkoitetun eläkkeen maksaminen on lakannut tai puoliso on kuollut. Ilman pätevää syytä korvausta ei makseta pitemmältä kuin vuoden ajalta ennen sen hakemista.
Edellä 4 §:ssä mainittu markkamäärä tarkistetaan vuosittain työntekijäin eläkelain 9 §:ssä tarkoitetun palkkaindeksiluvun mukaan.
Erityiskorvauksen myöntää ja maksaa valtiokonttori. Korvaushakemus on tehtävä kirjallisesti valtiokonttorin vahvistaman kaavan mukaisella lomakkeella. Hakemukseen on liitettävä 1 §:ssä tarkoitetusta asumisesta ulkoasiainministeriön antama selvitys ja muu valtiokonttorin määräämä selvitys. Valtiokonttori maksaa erityiskorvauksen kuukausittain määrääminään maksupäivinä.
Lain 4 §:ssä säädetty markkamäärä vastaa vuodelle 1988 säädettyä palkkaindeksilukua.
Tätä lakia, ei kuitenkaan 6 §:ää, sovelletaan myös ennen sen voimaantuloa myönnettyihin erityiskorvauksiin, joita koskevat asiat valtiokonttori käsittelee uudelleen lainvoiman saaneen päätöksen estämättä.
Hallituksen esitys 93/91
Ulkoasiainvaliok. miet. 3/91
1 §3 §4 §6 §7 §8 §13 §